కోల్కతా: భారత పేసర్ మహ్మద్ షమి మరోసారి నెటిజన్ల విమర్శల్ని ఎదుర్కోవాల్సి వచ్చింది. తన కుమార్తె రెండో పుట్టిన రోజు వేడుకల ఫొటోలను సోషల్ మీడియాలో పోస్ట్ చేయగా.. అందులో షమీ భార్య హసీన్ జహాన్ ‘హిజాబ్’ ధరించకపోవడంపై పలువురు ఆక్షేపణలు వ్యక్తం చేయడం గమనార్హం. కొందరైతే.. హిజాబ్ ధరించక పోవడం ద్వారా హసీన్ పాపం చేసిందని పేర్కొన్నారు. ‘నీ భార్య హిజాబ్ ధరించనందుకు విచారిస్తున్నాం. ఆ పాపాన్ని తక్కువగా అంచనా వేయడంకన్నా.. నువ్వు ఎవరిని ధిక్కరిస్తున్నావో చూడు మైడియర్ షమి సర్’ అని ఓ వ్యక్తి  పోస్ట్ చేశాడు. ‘హిజాబ్ ధరించ కపోవడం, పుట్టినరోజు వేడుకలను జరుపుకోవడం ద్వారా పురోగామి శక్తులను ప్రసన్నం చేసుకోవాలని భావిస్తున్నావా’ అని మరో నెటిజన్ ప్రశ్నించాడు. ‘నీవు ముస్లింవని నేను అనుకోవడంలేదు. పుట్టినరోజు వేడుకలను ఆ రకంగా నిర్వహించుకోవడాన్ని ఇస్లాం అనుమతించదు’ అని మరో వ్యక్తి ట్వీట్ చేశాడు.
kolkata: bhaarata paser mahmad shami marosari netijanla vimarsalni edurkovalsi vachindi. tana kumarte rendo puttina roju vedukala photolanu soshal medialo post cheyagaa.. andulo shami bharya haseen jahan ‘hizab’ dharinchakapovadampai paluvuru aakshepanalu vyaktam cheyadam gamanarham. kondaraite.. hizab dharinchaka povadam dwara haseen paapam chesindani perkonnaru. ‘nee bharya hizab dharinchananduku vichaaristunnaam. aa paapaanni takkuvagaa anchana veyadankanna.. nuvvu evarini dhikkaristunnavo chudu midier shami sar’ ani oo vyakti  post cheshaadu. ‘hizab dharincha kapovadam, puttinaroju vedukalanu jarupukovadam dwara purogami saktulanu prasannam chesukovalani bhavistunnava’ ani maro netizan prasninchaadu. ‘neevu muslimvani nenu anukovadamledu. puttinaroju vedukalanu aa rakamgaa nirvahinchukovadaanni islam anumatinchadu’ ani maro vyakti tweet cheshaadu.